Nafarroako Parlamentuak, 2019ko urriaren 3an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da etengabeko zaintza eta ikuskapen neurriak ezar ditzan, enpresetan laneko arriskuen prebentzioaren arloko neurriak betetzeari dagokionez”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“– Nafarroako Parlamentuak Nafarroako Gobernua premiatzen du etengabeko zaintza eta ikuskapen neurriak ezar ditzan, enpresetan laneko arriskuen prebentzioaren arloko neurriak betetzeari dagokionez; bereziki, eraikuntzaren sektorean, hor gertatzen baitira gehienbat istripuak.

– Nafarroako Parlamentuak Espainiako Gobernua premiatzen du urgentziaz berrikus dezan laneko arriskuen prebentzioaren arloko araudia, egungo errealitatera egokitu dadin; bereziki, eraikuntzaren sektorean.

– Nafarroako Parlamentuak Nafarroako Gobernua premiatzen du behar adina baliabide bidera ditzan eraikuntzako obretan segurtasuna nahiz lan osasuna kontrolatzeko.

– Nafarroako Parlamentuak Nafarroako Gobernua premiatzen du lan-istripuen aurkako borroka areagotu dezan eta langileen osasun integrala babes dezan.

– Nafarroako Parlamentuak Nafarroako Gobernua premiatzen du Nafarroako Osasun Publikoaren eta Lan Osasunaren Institutua bultza dezan.

– Nafarroako Parlamentuak Nafarroako Gobernua premiatzen du sindikatuen parte-hartzea susta dezan prebentzio ereduen diseinu eta kudeaketari dagokienez.

– Nafarroako Parlamentuak Nafarroako Gobernua premiatzen du lan-arriskuen prebentzioaren inguruko trebakuntza bultza dezan enpresaren eta foru administrazioaren maila guztietan”.

Iruñean, 2019ko urriaren 4an

Lehendakaria: Unai Hualde Iglesias